Carbonari

Carbonari [kar-bo-na-ri] merupakan suatu puak berangkaian serata tanah Itali (terutamanya dari Napoli dan Negeri-Negeri Paus) yang memperjuangkan penyatuan kerajaan dan negeri dalam tanah tersebut menjadi suatu negara moden baharu.

Ia ditubuhkan pada awalnya sebagai suatu gerakan yang menentang pemerintahan Joachim Murat serta memperjuangkan pembaharuan politik seperti mana yang berlaku di Perancis. Ia paling menumpukan kepada penumpasan sebarang pemerintahan mutlak sehinggakan ada yang merancang pemberontakan bersenjata.

Orang-orang yang menganggotai fahaman Freemason seringkali terlibat utama dalam pergerakan ini dan sering beroperasi secara sembunyi; nama persatuan ini merupakan gelaran samaran halus yang bermaksud "pelombong arang", markas persembunyian diberi nama “pondok” (baracca) manakala rakan seperjuangan sering menggelar diri sebagai "sepupu" (cugini) sambil orang luar dijolokkan sebagai “pagani”. Terdapat juga upacara khas yang merasmikan para anggota baharu.

 Senarai anggota ternama 

 Gabriele Rossetti
 Amand Bazard
 Silvio Pellico (1788–1854) dan Pietro Maroncelli (1795–1846)
 Giuseppe Mazzini
 Marquis de Lafayette,
 Louis-Napoléon Bonaparte
 Louis Auguste Blanqui.
 Lord Byron
 Giuseppe Garibaldi
 Nicola Longo, Emilio Maffei, Piero Maroncelli, Melchiorre Gioia

 Rujukan 

Sumber utama



Pautan luar
 La Carboneria e altri movimenti politici a Bologna 1815 - 1831 (dalam bahasa Itali)

*
Kategori:Penyatuan Itali